Publication: Magyar Közlöny
Issue: MK-2000-73 (Year: 2000, Number: 73)
Era: 1990-2004
Section: 
Paragraph Index: 33

2. § A jegyzékváltás magyar nyelvű szövege a következő: „Szóbeli jegyzék A Magyar Köztársaság Külügyminisztériuma tiszteletét fejezi ki a Venezuelai Köztársaság budapesti Nagykövetségének és van szerencséje visszaigazolni a Tisztelt Nagykövetség DGSRCON/30. számú, 2000. február 16-án kelt szóbeli jegyzékét. A Magyar Köztársaság Külügyminisztériuma tájékoztatja a Tisztelt Nagykövetséget, hogy a Magyar Köztársaság Kormánya örömmel nyugtázza a venezuelai fél döntését, amellyel lehetővé teszi, hogy a Magyar Köztársaság magánútlevéllel rendelkező állampolgárai 2000. február 16-tól három hónapot meg nem haladó időtartamú turista célú beutazásaik esetén vízum nélkül léphetnek be és tartózkodhatnak a Venezuelai Köztársaság területén. A Magyar Köztársaság és a Venezuelai Köztársaság közötti állampolgári kapcsolatok szélesítésének óhajától vezérelve, valamint viszonozva a venezuelai félnek a magyar állampolgárok számára nyújtott beutazási és tartózkodási kedvezményt, a Magyar Köztársaság Kormánya 2000. június 1-jével a magánútlevéllel rendelkező venezuelai állampolgárok számára biztosítja a vízummentes beutazás és tartózkodás jogát. A Magyar Köztársaság idegenrendészeti jogszabályaiban foglaltak teljesítése mellett az érvényes magánútlevéllel rendelkező, turizmus céljából, legfeljebb 90 napi időtartamra beutazni szándékozó venezuelai állampolgárok

Source: https://magyarkozlony.hu/hivatalos-lapok/0389bd278d19edde2747eb29ba54b3e4eb3e8466/dokumentumok/bbfbd45e1b7e52ece3b1f39aea2daf1d1580e17e/letoltes